**XXXXXXXX** sa sjedištem u XXXXXXX, XXXXXXXXXXXX, OIB: XXXXXXXX, koje zastupa XXXXXXXXXXXX (u daljnjem tekstu „**Naručitelj**“)

I

**XXXXXXXX** sa sjedištem u XXXXXXX, XXXXXXXXXXXX, OIB: XXXXXXXX, koje zastupa XXXXXXXXXXXX (u daljnjem tekstu „**Izvršitelj“**),

a kada se pojavljuju zajedno onda “**Ugovorne strane**”

sklopile su dana xxxxxxxx godine sljedeći

**UGOVOR O USLUGAMA STRUČNOG NADZORA NAD IZVOĐENJEM GRAĐEVINSKIH RADOVA**

**PREDMET UGOVORA**

**Članak 1.**

Ovim Ugovorom Naručitelj povjerava a Izvršitelj preuzima obvezu obavljanja usluge stručnog nadzora nad izvođenjem građevinskih radova

XXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXXX

/ na adresi \_\_\_\_\_\_\_\_\_\_\_\_\_\_, na građevinskoj čestici zemljišta označenoj sa kat. čest. br. \_\_\_\_\_\_\_upisanoj u zk. ul.\_\_\_\_\_\_\_\_\_\_, k.o. \_\_\_\_\_\_\_\_, po pravomoćnoj Lokacijskoj dozvoli Klasa: \_\_\_\_\_\_\_\_\_\_\_\_\_, Urudžbeni broj: \_\_\_\_\_\_\_\_\_, od \_\_\_\_\_\_\_\_\_\_ 201X. godine i Potvrdi glavnog projekta Klasa: \_\_\_\_\_\_\_\_\_\_, Urudžbeni broj: \_\_\_\_\_\_\_, od \_\_\_\_\_\_\_\_\_. godine./

sukladno ponudi Izvršitelja br. XXXXXXXX od dana XXXXXXX koja se nalazi u prilogu ovog Ugovora kao Prilog 1 i čini njegov sastavni dio (u daljnjem tekstu **„Usluge**“).

**Članak 2.**

Potpisom ovog Ugovora Izvršitelj izjavljuje da je pravna osoba registrirana za obavljanje poslova stručnog nadzora u građevinarstvu sukladno važećim propisima te da zadovoljava sve potrebne uvjete za obavljanje poslova koji su predmet Ugovora.

Izvršitelj potpisom ovog Ugovora potvrđuje da su mu poznati svi uvjeti izvršenja ugovorenih Usluga, da je upoznat s lokacijom na kojoj će se izvršavati Usluge te da je u svrhu izvršavanja Usluga proučio svu potrebnu dokumentaciju.

**OPSEG USLUGA**

**Članak 3.**

Ugovorne strane suglasno utvrđuju da poslovi stručnog nadzora koji predstavljaju Usluge iz članka 1. ovog Ugovora obuhvaćaju sljedeće: /navesti detaljno sve obveze Izvršitelja u obavljanju stručnog nadzora/

* .

**Članak 4.**

Izvršitelj se obvezuje za potrebe obavljanja Usluga iz ovog Ugovora, uz suglasnost Naručitelja, imenovati ovlaštene nadzorne inženjere sukladno važećim propisima. Popis ovlaštenih nadzornih inženjera/stručnjaka koji će biti uključeni u obavljanje Usluga nalazi se u prilogu ovog Ugovora kao Prilog X i čini njegov sastavni dio.

U svrhu koordinacije izvršavanja obveza iz ovog Ugovora Ugovorne strane određuju svoje stručne predstavnike kako slijedi:

* za Naručitelja: XXXXXXXXXXXXXX, e-mail:XXXXXXXXXXXXX, mob.: XXXXXXX
* za Izvršitelja: XXXXXXXXXXXXX, e-mail: XXXXXXXXXXXXXXX, mob.: XXXXXXX

**UGOVORNA CIJENA**

**Članak 5.**

Naručitelj se za izvršenje Usluga obvezuje platiti Izvršitelju ugovornu cijenu (u daljnjem tekstu „**Ugovorna cijena**“) u iznosu od:

**XXXXXXXXXXXXXX kn**

**(slovima: XXXXXXXXXXXXXXXXXX)**

U Ugovornoj cijeni nije iskazan PDV, a isti se obračunava i iskazuje na ispostavljenom računu prema važećim zakonskim propisima.

Ugovorna cijena je formirana na sljedeći način: /opisati kako se računa cijena, npr. čovjek/mjesec ili postotak od vrijednosti investicije i navesti elemente)/

Ugovorne strane suglasno utvrđuju da Ugovorna cijena obuhvaća sve Usluge opisane u članku 3. ovog Ugovora.

Ugovorna cijena /ne/ uključuje materijalne troškove Izvršitelja (troškove održavanja sastanaka, prijevoza, smještaja i sl.). /definirati da li materijalni troškovi ulaze ili ne ulaze u Ugovornu cijenu; ukoliko ne ulaze onda treba definirati način plaćanja/naknade istih/

Konačna Ugovorna cijena Usluga stručnog nadzora podliježe /ukoliko je ugovoren postotak od vrijednosti investicije onda nastavak : /usklađivanju sa konačnom vrijednosti investicije, a sukladno ugovorenim postotcima/, (ukoliko je ugovoren obračun po principu čovjek/mjesec onda nastavak: / usklađivanju u smislu stvarno izvršene količine Usluga/ i ista će se utvrditi pri konačnom obračunu.

Ukoliko se bez krivnje Izvršitelja produži rok pružanja Usluga, Naručitelj je dužan nadoknaditi Izvršitelju sve troškove produženog izvršavanja Usluga stručnog nadzora u skladu s odredbama ovog članka o načinu određivanja cijene Usluga.

**OBRAČUN I DOSPIJEĆE PLAĆANJA**

**Članak 6.**

Naručitelj se za izvršenje Usluga obvezuje plaćati Izvršitelju na temelju privremenih mjesečnih situacija/računa kao i konačne situacije/obračuna.

Izvršitelj će ispostavljati račune mjesečno i dostavljati ih Naručitelju u X primjeraka, do X. u mjesecu za Usluge izvršene u proteklom mjesecu.

Primljeni račun Naručitelj je dužan ovjeriti u roku od X dana od dana primitka računa te izvršiti plaćanje Izvršitelju na temelju istog u roku X dana od datuma ovjere.

U slučaju neslaganja sa sadržajem računa Naručitelj je dužan, u roku X dana od dana primitka računa, podnijeti Izvršitelju pisani prigovor. Ukoliko se Naručitelj ne očituje o računu u navedenom roku račun će se smatrati ovjerenim. Ukoliko Naručitelj osporava samo dio ispostavljenog računa Izvršitelja, odlaže se dospijeće osporenog dijela, dok preostali dio dospijeva u roku navedenom u ovom članka Ugovora.

Konačna situacija dospijeva na naplatu XX dana od dana potpisivanja Zapisnika o konačnom obračunu.

Plaćanja sukladno ovom članku Ugovora vrše se na poslovni račun Izvršitelja IBAN: XXXXXXXXXXXXXXXXX otvoren kod banke XXXXXXXXXXXXX.

**JAMSTVA**

**Članak 7.**

Izvršitelj se obvezuje u roku od X (XXXXXXXX) dana od sklapanja ovog Ugovora dostaviti Naručitelju garanciju za dobro izvršenje Usluga iz ovog Ugovora u iznosu od XX% (XXXXXX posto) vrijednosti ugovorenih Usluga. Garancija za dobro izvršenje mora biti izdana od prvoklasne banke, bezuvjetna, neopoziva i naplativa «na prvi pismeni poziv».

Rok valjanosti garancije za dobro izvršenje Usluga je XX (XXXXXX) dana nakon roka za izvršenje Usluga iz članka 9. ovog Ugovora.

Garanciju za dobro izvršenje Posla može činiti i zadužnica Izvršitelja izdana na iznos od XXXXX (XXXXXXXXXXX) kuna i potvrđena od strane javnog bilježnika sukladno odredbama Ovršnog zakona.

**Članak 8.**

Naručitelj se obvezuje u roku od X (XXXXXXXXX) dana od sklapanja ovog Ugovora dostaviti Izvršitelju instrument osiguranja plaćanja Usluga iz ovog Ugovora u obliku zadužnice potvrđene od javnog bilježnika sukladno odredbama Ovršnog zakona na iznos /odrediti iznos- npr.određeni postotak od Ugovorne cijene/ a koju je Izvršitelj ovlašten staviti na naplatu u slučaju neplaćanja od strane Naručitelja u rokovima i na način kako je utvrđeno odredbama ovog Ugovora.

Izvršitelj se obvezuje vratiti Naručitelju predanu zadužnicu nakon što Naručitelj izvrši isplatu svih izvršenih Usluga po ovom Ugovoru.

Izvršitelj ima pravo obustaviti izvršavanje Usluga iz ovog Ugovora ukoliko Naručitelj ne bude uredno izvršavao svoje obveze, a posebno one koje se odnose na uredno plaćanje računa po dospijeću.

**ROKOVI IZVRŠAVANJA USLUGA**

**Članak 9.**

Izvršitelj se obvezuje započeti s izvršavanjem Usluga s danom uvođenja izvođača nadziranih radova u posao, odnosno po ispunjenju uvjeta za početak izvršavanja Usluga od strane Naručitelja.

Izvršitelj se obvezuje dostaviti Naručitelju na odobrenje organizacijsku shemu s planom provođenja nadzora koja odgovara opsegu, vrstama i dinamici izvođenja radova koji su predmet nadzora najkasnije do uvođenja izvođača nadziranih radova u posao. Organizacijska shema nadzora se nalazi u prilogu ovog Ugovora kao Prilog X i čini njegov sastavni dio.

Izvršitelj ima pravo izmijeniti organizacijsku shemu nadzora ukoliko dođe do promijene opsega ili dinamike izvođenja radova, uz prethodno pisano odobrenje Naručitelja.

Izvršitelj se obvezuje Izvršavati Usluge stručnog nadzora u /periodu od XXXXXXX,/ ili /do XX.XX.XXXX./, odnosno u skladu s dinamikom izvođenja građevinskih radova.

Rokovi izvršenja Usluga mogu se mijenjati samo uz pisanu suglasnost Ugovornih strana u svrhu čega će Ugovorne strane sklopiti dodatak ovom Ugovoru.

Izvršitelj neće biti odgovoran ako radovi koji su predmet nadzora ne napreduju prema planu iz razloga koji su izvan njegove kontrole, ali je u tom slučaju obavezan pridonijeti pronalaženju odgovarajućih rješenja i izdati izvođaču radova odgovarajući nalog za poduzimanje potrebnih koraka kako bi se radovi završili u predviđenom roku.

**OBVEZE NARUČITELJA**

**Članak 10.**

Naručitelj se obvezuje pravovremeno, odnosno u najkraćem mogućem roku, izvršiti sljedeće:

* osigurati i staviti na raspolaganje Izvršitelju sve informacije i dokumentaciju potrebne za izvršavanje Usluga;
* u pisanom obliku izdavati upute i davati objašnjenja Izvršitelju u pogledu cjelokupne problematike izgradnje nadzirane građevine u svrhu što kvalitetnijeg obavljanja Usluga od strane Izvršitelja;
* odgovoriti na sve službene upite Izvršitelja;
* plaćati Izvršitelju izvršene Usluge prema rokovima dospijeća računa iz članka 6. ovog Ugovora.

**OBVEZE IZVRŠITELJA**

**Članak 11.**

Izvršitelj se obvezuje na sljedeće:

* izvršiti Usluge stručno, kvalitetno i pravovremeno, u skladu sa svim tehničkim propisima, normativima i standardima te pravilima struke, svim ostalim pozitivnim propisima kao i svim elementima definiranim u ovom Ugovoru i njegovim prilozima vodeći računa o postizanju svih potrebnih elemenata ugovora između Naručitelja i izvođača nadziranih radova;
* osigurati svojem osoblju svu potrebnu opremu i podršku u svrhu omogućavanja učinkovitog izvođenja njihovih specifičnih dužnosti;
* izvršavati Usluge sukladno dinamičkom planu koji se nalazi u prilogu ovog Ugovora i čini njegov sastavni dio;
* štititi interese Naručitelja u okviru obveza iz ovog Ugovora;

**UGOVORNA KAZNA**

**Članak 12.**

U slučaju neispunjavanja preuzetih obveza od strane Izvršitelja, u cijelosti ili djelomično, odnosno povrede obveza iz ovog Ugovora te u slučaju zakašnjenja s ispunjenjem tih obveza, Naručitelj ima pravo potraživati od Izvršitelja ugovornu kaznu u iznosu koji odgovara iznosu 2 ‰ (dva promila) od Ugovorne cijene za svaki dan kašnjenja s tim da ukupno obračunati iznos na ime ugovorne kazne određene sukladno ovom članku Ugovora ne smije prijeći iznos od 10% Ugovorne cijene iz članka 5. ovog Ugovora, neovisno o iznosu štete koja je Naručitelju uzrokovana takvim ponašanjem Izvršitelja, kao i u slučaju da nije nastala nikakva šteta.

Ukoliko je šteta koju Naručitelj trpi zbog postupanja Izvršitelja opisanog u ovom članku Ugovora veća od iznosa ugovorne kazne, Naručitelj zadržava pravo potraživati naknadu razlike do potpunog namirenja nastale štete.

**STUPANJE NA SNAGU I PRESTANAK UGOVORA**

**Članak 13.**

Ovaj Ugovor stupa na snagu danom obostranog potpisa po Ugovornim stranama.

Ovaj Ugovor prestaje izvršenjem svih ugovornih obveza obiju Ugovornih strana.

**RASKID UGOVORA**

**Članak 14.**

Svaka ugovorna strana ima pravo otkazati ovaj ugovor, bez obrazloženja, uz otkazni rok od XX dana.

Naručitelj ima pravo raskinuti Ugovor s trenutnim učinkom ukoliko:

* Izvršitelj teško krši odredbe Ugovora propustima u izvršavanju svojih ugovornih obveza što ozbiljno utječe na pravilno i pravodobno izvođenje Usluga te iste ne izvrši niti nakon što ga je Naručitelj pozvao da ispravi nedostatke u svom radu u primjerenom roku.

Izvršitelj ima pravo raskinuti Ugovor s trenutnim učinkom ukoliko:

* Naručitelj ne izvršava svoje obveze iz Ugovora i nakon opetovanih opomena Izvršitelja;
* Naručitelj ne plati dospjele iznose prema privremenim ili okončanoj situaciji u roku od XX dana nakon dospijeća;
* Naručitelj obustavi napredak i izvršavanje Usluga ili bilo koji njihov dio za više od XX dana iz razloga koji nisu navedeni u Ugovoru ili koji se ne mogu pripisati kršenju Ugovora ili neobavljanju Usluga od strane Izvršitelja;

Ugovorne strane raskidaju Ugovor putem pisane obavijesti drugoj ugovornoj strani upućene na adresu iz zaglavlja ovog Ugovora ili na e-mail adresu osoba navedenih u članku 4. ovog Ugovora. Kao dan primitka otkaza smatra se dan predaje obavijesti preporučenom poštom s povratnicom u poštanskom uredu odnosno danom slanja e-maila na e-mail adresu navedenih osoba od kada i teče otkazni rok.

U slučaju raskida Ugovora sukladno ovom članku Ugovora, Naručitelj se obvezuje platiti Izvršitelju sve do tada izvršene Usluge.

**POVJERLJIVI PODACI**

**Članak 15.**

Ugovorne strane suglasno utvrđuju da će čuvati u tajnosti odredbe ovog Ugovora, sve obveze i prava koje proizlaze iz ili u vezi s ovim Ugovorom, kao i bilo koji podatak koji postane dostupan drugoj ugovornoj strani u izvršavanju obveza iz ili u vezi ovog Ugovora, te cjelokupno znanje stečeno prilikom obavljanja ugovorenih Usluga (“**Povjerljivi podaci**”).

Ugovorne strane suglasno utvrđuju da se pod Povjerljivim podacima iz ovog članka smatraju svi podaci koji su označeni kao tajna i/ili iz njihove prirode proizlazi da bi drugoj ugovornoj strani bila prouzročena šteta u slučaju kada bi postali dostupni neovlaštenim osobama, a koji podaci naročito uključuju ali se ne ograničavaju na: sve poslovne podatke, dokumentaciju i informacije svih vrsta uključujući i podatke prenesene usmeno, sve prepiske, tablice, crteže, nacrte, rasporede, studije, specifikacije, baze podataka, bilo koji oblik software-a kao i sve druge tehničke, komercijalne i financijske podatke.

Ugovorne strane su suglasne da neće, niti one same niti njihova povezana društva, ni na koji način, namjerno ili nepažnjom, bilo izravno i/ili neizravno, otkriti bilo kojoj trećoj strani Povjerljive podatke niti će upotrebljavati bilo koji Povjerljivi podatak u bilo koje svrhe osim u svrhu izvršavanja obveza iz ovog Ugovora. Ugovorne strane su dužne poduzeti prikladne mjere zaštite i opreza kako bi osigurale da njihovi zastupnici, predstavnici i zaposlenici, te zastupnici, predstavnici i zaposlenici njihovih povezanih društava kojima je omogućen pristup bilo kojim Povjerljivim podacima poštuju odredbe ovoga članka.

Ovakva obveza povjerljivosti vrijedi /tijekom cijelog trajanja ovog Ugovora i X godine po prestanku važenja Ugovora/ ili /trajno/.

Ukoliko neka od ugovornih strana povredi odredbe ovog članka dužna je nadoknaditi drugoj ugovornoj strani stvarno nastalu štetu.

Ugovorne strane su suglasne da se odredbe ovog članka neće primjenjivati u sljedećim slučajevima:

-na dio podataka koji su dostupni javnosti ili to postanu na drugi način koji ni u kojem slučaju ne smije predstavljati propust Ugovornih strana, njihovih zastupnika, predstavnika ili zaposlenika ili bilo kakvo njihovo djelovanje protivno odredbama ovog članka Ugovora;

-na dio podataka koje je potrebno otkriti prema zakonu ili prema zahtjevu nadležnog tijela.

**VIŠA SILA**

**Članak 16.**

Ugovorne strane suglasno utvrđuju da se neće smatrati da Ugovorne strane krše svoje obveze prema Ugovoru ako je izvršavanje takvih obveza spriječeno zbog nastupa okolnostima više sile do kojih dođe nakon što Ugovor stupi na snagu.

Izraz viša sila u smislu ovog Ugovora pokriva sve nepredviđene događaje koji utječu na izvršavanje obveza po ovom Ugovoru od strane Ugovornih strana, a koji nisu pod kontrolom bilo koje od ugovornih strana te koje ispravno postupanje Ugovornih strana može prevladati, kao što su štrajkovi, izgredi, nemiri, elementarne nepogode i sl.

Slijedom navedenog, Izvršitelj neće biti odgovoran za neizvršavanje Usluga ili raskid Ugovora zbog kršenja ili neizvršavanja Usluga, i to u opsegu u kojem je kašnjenje u izvršavanju ili kakav drugi propust u izvršavanju njegovih obveza prema Ugovoru rezultat više sile.

Ako bilo koja ugovorna strana bude smatrala da je došlo do okolnosti koje predstavlja višu silu i koja može utjecati na izvršavanje njenih obveza iz ovog Ugovora, obvezuje se bez odgađanja o tome obavijestiti drugu ugovornu stranu uz opis pojedinosti o prirodi, vjerojatnom trajanju te vjerojatnim učincima tih okolnosti. Ukoliko se Ugovorne stranke drugačije ne dogovore u pisanom obliku, Ugovorne strane će nastaviti izvršavati svoje obveze prema Ugovoru u mjeri u kojoj to bude razumno izvedivo, te će tražiti sva razumna i prikladna alternativna rješenja za izvršavanje svojih obveza, a izvršavanje kojih nije spriječeno događajem koji predstavlja višu silu. Ukoliko iz navedenog razloga izvršavanje ugovornih obveza neće niti na koji način biti moguće, Ugovorne strane će biti oslobođene izvršavanja svojih obveza za vrijeme trajanja više sile.

Ako je došlo do okolnosti više sile te ako se okolnosti više sile nastave u ukupnom trajanju od XX dana, tada svaka ugovorna strana može drugoj dati obavijest o raskidu Ugovora. U tom slučaju, raskid će stupiti na snagu XX dana nakon što je poslana takva obavijest na način opisan u članku 17. ovog Ugovora.

**NAČIN DOSTAVE POŠTE**

**Članak 17.**

Ugovorne stranke su suglasne da svu poštu od značaja za provedbu ugovorenih obveza dostavljaju preporučenom poštom na adrese Ugovornih strana iz zaglavlja ovog Ugovora ili na e-mail adresu osoba navedenih u članku 4. ovog Ugovora s tim da se tehnička dokumentacija može dostavljati i osobnom dostavom na adrese Ugovornih strana iz zaglavlja ovog Ugovora. Svaka ugovorna strana dužna je u slučaju promjene adrese ili osobe zadužene za provedbu Ugovora odmah obavijestiti drugu ugovornu stranu. U slučaju izostanka takve obavijesti, smatra se da je drugoj strani pismeno ili dokumentacija dostavljena predajom istih preporučenom poštom s povratnicom u poštanskom uredu i upućeno na adresu iz zaglavlja ovog Ugovora, osobnom dostavom na adrese Ugovornih strana iz zaglavlja ovog Ugovora, odnosno na e-mail adresu osoba navedenih u članku 4. ovog Ugovora.

**PRIJENOS UGOVORA**

**Članak 18.**

Izvršitelj može prenijeti ovaj Ugovor ili obavljanje dijela Usluga trećoj osobi samo uz prethodnu pisanu suglasnost Naručitelja.

**SPOROVI**

**Članak 19.**

/U slučaju sporova iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima)/.

Bez obzira na sudski/arbitražni postupak prema prethodnoj odredbi, stranke mogu sporove iz prethodne odredbe pokušati riješiti mirenjem u skladu s važećim Pravilnikom o mirenju Hrvatske komore inženjera građevinarstva./

ili

/U slučaju sporova iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, Ugovorne stranke će najprije zajedno razmotriti mogućnost rješavanja tih sporova mirenjem u skladu s važećim Pravilnikom o mirenju Hrvatske komore inženjera građevinarstva. Ukoliko u tome ne uspiju, Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima)/./

ili

/Svi sporovi koji proizlaze iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, uputiti će se na mirenje u skladu s važećim Pravilnikom o mirenju Hrvatske komore inženjera građevinarstva. Ako ti sporovi ne budu riješeni mirenjem u roku od (30) dana od dana podnošenja prijedloga za pokretanje postupka mirenja ili u drugom roku o kojem se Ugovorne stranke dogovore, Ugovorne stranke neće imati nikakvih obveza prema ovoj odredbi. U tom slučaju Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima)/./

**OSTALE ODREDBE**

**Članak 20.**

Ovaj Ugovor predstavlja pravu volju Ugovornih strana te se potpisom i stupanjem na snagu ovog Ugovora isključuju svi prethodni usmeni ili pisani dogovori postignuti između Ugovornih strana koji se odnose na predmet ovog Ugovora.

Odredbe ovog Ugovora mogu se izmijeniti samo uz suglasnost obiju Ugovornih strana. Izmjene moraju biti u pisanom obliku.

U slučaju da je u trenutku sklapanja ovog Ugovora jedna od ugovornih odredbi ništetna, neprovediva ili takvom postane, isto ne utječe na valjanost i obvezatnost ostalih odredbi Ugovora.

Ništetnu odnosno neprovedivu odredbu se Ugovorne strane obvezuju zamijeniti valjanom odredbom, koja u najvećoj mogućoj mjeri odgovara gospodarskim zahtjevima Ugovornih strana.

**PRILOZI**

**Članak 21.**

Sastavni dio ovog Ugovora su:

* Prilog 1: Ponuda Izvršitelja br. xxxxxxx od xxxxxxxx
* Prilog X: Troškovnik
* Prilog X: Popis stručnjaka koji će biti uključeni u obavljanje Usluga
* Prilog X: Organizacijska shema nadzora
* Prilog X: Dinamički plan
* Prilog X: xxxxxxxxxxxxxx

**PRIMJERCI**

**Članak 22.**

Ovaj Ugovor je sastavljen u 4 (četiri) istovjetna primjerka od kojih svakoj Ugovornoj strani pripada po 2 (dva) primjerka.

U znak prihvata prava i obveza iz ovog Ugovora, Ugovorne strane ga vlastoručno potpisuju

**Za Naručitelja**: **Za Izvršitelja**: **Izvršitelja:**

--------------------- -----------------------

Broj ugovora.: Broj ugovora.: